Tyrius Burjassot entra en la recta final de l’any amb un programa carregat d’activitats
2025-07-24

Excursions, la celebració de Halloween, tallers, teatre…tot tindrà cabuda en aquests mesos per a les components de l’Associació d’Ames de Casa i Consumidores Tyrius de Burjassot que han programat un gran cartell d’activitats.

En aquest mes d’octubre, dos són les activitats que van a desenvolupar des de l’entitat, la primera, l’excursió a la ciutat d’Almansa, que tindrà lloc el dimecres 19 d’octubre, amb eixida des de la Plaça de l’Ajuntament de Burjassot i que inclou la visita als Cellers de Florentino Pérez. La segona activitat portarà a les sòcies a gaudir de la festa de Halloween, en el seu local del carrer Pablo Iglesias, el dilluns 31 d’octubre.

Ja al novembre, el dia 9, la Casa de Cultura albergarà un nou taller de reciclatge en el qual s’aprén a través de jocs fàcils i de risoteràpia. Serà a les 17:30 hores i és necessària la inscripció en la seu de l’entitat, ja que les places són limitades. Una setmana més tard, el 16 de novembre, serà la vista a la localitat de Vilafamés i, el dia 20, a les 18 hores en el Circulo Católico San Roque, posaran en escena l’obra de teatre llegit, “Los Pantalones” a benefici de Manos Unidas.

Per a acabar l’any, el 15 de desembre, Tyrius Burjassot celebrarà el seu dinar de Nadal i, els dies 23 i 30 del mateix mes, realitzaran sengles concerts de nadales, en espais encara per confirmar.

A més de totes les activitats programades per a aquests mesos, Tyrius Burjassot desenvolupa al llarg de l’any cursos de tall i confecció, els assajos de la coral, labors de patchwork, classes de ball i les conferències de Viure en positiu.